Carlo Paech

Carlo Paech (født 1992) er en tysk friidrettsutøver som konkurrerer i stavsprang. Han har sølv fra Ungdoms-VM i 2009, og på nasjonalt nivå har han sølv fra det tyske mesterskapet innendørs og bronse utendørs fra 2015.

 Idrettskarriere 
Paech deltok i Ungdoms-VM i friidrett 2009 i Brixen. Der kom han på andreplass med 5,10 meter, bak sørkoreanske Jin Min-sub.IAAF - 6th IAAF World Youth Championships > Pole Vault - Boys, besøkt 27. august 2015. I 2011 ble han tysk ungdomsmester i stavsprang, og samme år deltok han i Junior-EM i friidrett 2011 i Tallinn, der han kom på syvendeplass.European Athletics - 21st European Athletics Junior Championships, Kadriorg Stadium Tallinn  EST  21 - 24 July , besøkt 27. august 2015.

Han kom på femteplass i det tyske mesterskapet i 2013, og deltok i juli ved U23-EM i friidrett 2013. I U23-EM hoppet han 5,35 i kvalifiseringen, og gikk videre til finalen, men i finalen rev han tre ganger på åpningshøyden sin (5,30), og fikk dermed ikke noe gyldig hopp.European Athletics - 9th European Athletics U23 Championships, Ratina Stadium Tampere  FIN  10 - 14 July , besøkt 27. august 2015.

I EM i friidrett innendørs 2015 kom han på 13.-plass i kvalifiseringsrunden med 5,45 meter, og nådde ikke finalen. I det tyske innendørsmesterskapet 2015 kom han på andreplass bak Tobias Scherbarth, og i utendørsmesterskapet kom han på tredjeplass bak henholdsvis Raphael Holzdeppe og Tobias Scherbarth. Han deltok også i VM i friidrett 2015 i Beijing, der han greide 5,65 i kvalifiseringsrunden, og kom på del 17.-plass der, og gikk dermed ikke til finalen.

 Referanser 

 Eksterne lenker 

  Profil hos Leichtathletik.de
  Profil hos All-Athletics 

Kategori:Tyske stavhoppere
Kategori:Deltakere for Tyskland under VM i friidrett 2015
Kategori:Personer fra Berlin
Kategori:Deltakere for Tyskland under VM i friidrett innendørs 2016